યૂટ્યુબના વિડિયો ડાઉનલોડ કરવાનું કામ ઘણાને ઘણું કડાકૂટભર્યું લાગતું હોય છે. આ કામ ઝંઝટભર્યું એટલા માટે હોય છે કે તેમાં નેટ પર જે તે ફાઇલ એક ફોર્મેટમાં હોય અને આપણા કમ્પ્યુટરના પ્રોગ્રામ તેને બીજા કોઈ ફોર્મેટમાં ઓપન કરી શકતા હોય. જે તે સાઇટ પરથી ગીતો ડાઉનલોડ કરનારાને પણ આ સવાલ સતાવે છે. www.zamzar.com સાઇટ પર તમે અનેક પ્રકારની ઓનલાઇન ફાઇલને અનેક પ્રકારનાં બીજાં ફોર્મેટમાં કન્વર્ટ કરી શકો છો. તમારે ફક્ત જે તે ફાઇલનું યુઆરએલ આપવાનું અને તમારે કયા ફોર્મેટમાં જોઈએ છે તે જણાવીને તમારું ઇમેઇલ આઇડી આપવાનું એટલે એ ઇમેઇલમાં તમારી કન્વર્ટેડ ફાઇલની લિંક પહોંચી જાય! આ સર્વિસ ફ્રી છે.